̂санная же пе́рвѣе въ нача́лѣ сло́ва ѡ седьмѝ дѣя́ніяхъ тѣле́сныхъ и нра́вственныхъ, при́снѡ храни́ти подоба́етъ, и нижѐ уменьша́ти умале́ніемъ, нижѐ умножа́ти превосхожде́ніемъ, кромѣ̀ а́ще є́сть когда̀ вре́мя бра́ни тѣле́сной ю́ности ра́ди, илѝ крѣ́пости превосходя́щія, єя́же ра́ди потре́бенъ є́сть превосхо́дныйпо́двигъ, илѝ па́ки не́мощи ра́ди, єя́же ра́ди ма́лѡ поко́я тре́бѣ є́сть: ѻба́че не по разрѣше́нію соверше́нну: сіе́ бо и безстра́стныхъ повреди́ти мо́жетъ, я́коже глаго́летъ ст҃ы́й ісаа́къ, но по ну́ждѣ да бу́детъ поко́й, а́ки врачевство̀ неду́га